FI Euroopan unionin virallinen lehti C 159/22

Luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY 6 artiklan mukainen julkaiseminen

2011/C 159/10

VUODEN 2010 CREDIT INSTITUTIONS (STABILISATION) ACT -LAIN 50 PYKÄLÄN NOJALLA ANNETUT ANGLO IRISH BANK CORPORATION LIMITED- JA IRISH NATIONWIDE BUILDING SOCIETY -ASUNTOLAINARAHASTOA KOSKEVAT REQUIREMENT ORDERS -MÄÄRÄYKSET

Irlannin valtiovarainministeri, jäljempänä ’valtiovarainministeri’, antoi 7. huhtikuuta 2011 Anglo Irish Bank Corporation Limited -pankkia, jäljempänä ’Anglo’, ja Irish Nationwide Building Society -asuntolainarahastoa, jäljempänä ’INBS’, koskevat Requirement Orders -määräykset vuoden 2010 Credit Institutions (Stabilisation) Act -lain, jäljempänä ’vakauttamislaki’, 50 pykälän nojalla.

1. Angloa vaaditaan 1.1 toteuttamaan olennaisilta osiltaan korkean tason toimenpidesuunnitelma, joka koskee tiettyjen Anglon toimistojen sulkemista Ison-Britannian ja Pohjois-Irlannin yhdistyneessä kuningaskunnassa sekä Anglon sivuliikkeiden sulkemista Wienissä, Düsseldorfissa ja Jerseyllä; 1.2 toteuttamaan olennaisilta osiltaan korkean tason toimenpidesuunnitelma, joka koskee Anglon omaisuudenhoitotoiminnan myymistä; 1.3 toteuttamaan olennaisilta osiltaan korkean tason toimenpidesuunnitelma, joka koskee INBS:n ostamista ja/tai sulautumista sen kanssa; sekä 1.4 laatimaan yhdessä INBS:n ja NTMA:n kanssa sekä toteuttamaan olennaisilta osiltaan Angloa ja INBS:ää koskeva korkean tason uudelleenjärjestelysuunnitelma, jolle on saatava NTMA:n ennakkohyväksyntä ja joka perustuu Angloa ja INBS:ää koskevaan korkean tason uudelleenjärjestelysuunnitelmaan (Joint EC Restructuring and Work Out Plan), joka toimitettiin komissiolle 31. tammikuuta 2011 (jollei komission ohjeistamista ja hyväksymistä muunnoksista kyseiseen suunnitelmaan muuta johdu).

2. INBS:ää vaaditaan 2.1 toteuttamaan olennaisilta osiltaan korkean tason toimenpidesuunnitelma, jonka mukaan Anglo ostaa INBS:n ja/tai sulautuu sen kanssa; sekä 2.2 laatimaan yhdessä Anglon ja NTMA:n kanssa sekä toteuttamaan olennaisilta osiltaan Angloa ja INBS:ää koskeva korkean tason suunnitelma, jolle on saatava NTMA:n ennakkohyväksyntä ja joka perustuu Angloa ja INBS:ää koskevaan korkean tason uudelleenjärjestelysuunnitelmaan, joka toimitettiin komissiolle 31. tammikuuta 2011 (jollei komission ohjeistamista ja hyväksymistä muunnoksista kyseiseen suunnitelmaan muuta johdu), jäljempänä ’vaatimukset’.

3. Vaatimusten asettaminen on 4. huhtikuuta 2001 annetussa Euroopan parlamentin ja neuvoston direktiivissä 2001/24/EY, jäljempänä ’likvidaatiodirektiivi’, sekä (luottolaitosten tervehdyttämisestä ja likvidaatiosta annetuissa) Euroopan yhteisöjen asetuksissa, jäljempänä ’vuonna 2011 annetut asetukset’, tarkoitettu tervehdyttämistoimenpide, ja sen vuoksi vaatimukset olisi pantava kokonaisuudessaan täytäntöön likvidaatiodirektiivin, vuonna 2011 annettujen asetusten ja vakauttamislain sekä erityisesti muttei yksinomaan vakauttamislain 61 pykälän mukaisesti.

4. Vaatimukset on pantava täytäntöön välittömästi.

Henkilöt, joihin Requirement Orders -määräykset vaikuttavat, voivat vakauttamislain 63 pykälän nojalla esittää High Court of Ireland -tuomioistuimelle (osoite Four Courts, Inns Quay, Dublin 7, Ireland) hakemuksen vakauttamislain nojalla tehdyn, Requirement Orders -määräyksiin liittyvän tietyn päätöksen laillisuusvalvonnasta (application for leave to seek judicial review). Hakemus on tehtävä 14 päivän kuluessa siitä, kun päätös on annettu asianomaiselle henkilölle tiedoksi tai henkilö on muuten tullut tietoiseksi päätöksestä.